《秋虫叹》
宋代·戴表元

夏虫声渐微，秋虫声渐繁。
微物何所知，时至不得间。
嗟我镜中发，亦复就凋残。
凄然杂忧患，霜风埽茅菅。
反不如彼虫，自得草莽间。
所以达生士，逃名在空山。
客居虽云乐，不如早知还。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》